Diari Oficial de la Generalitat Valenciana


Sumari del DOGV 3763, del 02-06-2000 (2000/2690)

Informació pública del programa d'actuació integrada carrer de Ramón y Cajal, projecte d'urbanització, imposició de quotes i compte detallat.
---------------------------------------------------------------------------------------------------------------------------------------------

### Dades del document

Número de DOGV
:   3763

Data del DOGV
:   02-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/2690


Organisme emissor
:   Ajuntament de Benicàssim

Tipus de document
:   Anunci

Informació pública del programa d'actuació integrada carrer de Ramón y Cajal, projecte d'urbanització, imposició de quotes i compte detallat. [2000/Q2690]
  
En data 24 de març de 2000, la Comissió de Govern de Benicàssim, ha acordat exposar al públic la tramitació conjunta del programa per al desenvolupament de l'actuació integrada per gestió directa, delimitació de l'àmbit d'actuació denominat carrer de Ramón i Cajal (des de l'avinguda de Mohino fins a l'actuació aïllada promoguda per Castellmar, SA), projecte d'urbanització i imposició de quotes d'urbanització així com del seu compte detallat per a formulació d'al·legacions per termini de 20 dies amb notificació individual a les persones interessades, com també per a la presentació d'alternatives tècniques al programa en el mateix termini.
  
L'expedient es podrà examinar al Departament d'Urbanisme de l'Ajuntament de Benicàssim (carrer del Metge Segarra, 4) i, durant el termini indicat, podran presentar al·legacions i alternatives tècniques. Aquestes últimes en el termini de 20 dies, a comptar des de la publicació del present edicte en el Diari Oficial de la Generalitat Valenciana, excepte pròrroga, d'acord amb l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Durant els cinc dies següents al venciment del termini anterior, els interessats podran presentar les proposicions juridicoeconòmiques que consideren convenients al Registre General d'aquest ajuntament, en plica tancada i amb la documentació que s'assenyala en els apartats c) i d) de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'acte d'obertura de pliques tindrà lloc a l'ajuntament, a les 13.00 hores de la següent data hàbil a la conclusió del termini per a presentar-les (si és dissabte passa al dilluns següent). Durant els 10 dies següents al de l'obertura de pliques podran ser objecte de consulta i al·legacions totes les actuacions de l'expedient.
  
Així mateix, es publica el present edicte per als interessats que siguen desconeguts, s'ignore el lloc de notificació o, intentada aquesta, no s'haguera pogut practicar, de conformitat amb el que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cosa que se'ls notifica, i s'adverteix que durant el mateix termini i condicions recollides en el paràgraf anterior del present edicte poden presentar les al·legacions o alternatives al programa, delimitació de l'àmbit, projecte d'urbanització i compte detallat de quotes d'urbanització.
  
Cosa que es publica perquè se'n prenga coneixement, de conformitat amb allò que disposa l'article 46 de la Llei Reguladora de l'Activitat Urbanística.